Tràmits per a la nacionalitat - Generalitat Valenciana\nDocumentació necessària per a sol·licitar la nacionalitat espanyola per residència (només per a majors de 18 anys d'edat):\nInstància que ha de presentar-se emplenada amb lletra majúscula i clara, juntament amb la documentació relacionada i degudament signada per l'interessat.\nFotocòpia del permís de residència de l'interessat/a en un foli sense retallar. I quan siga procedent, fotocòpia del DNI del cònjuge (si és espanyol/a) o del permís de residència (si no és de nacionalitat espanyola).\nFotocòpia de tots els fulls del passaport, tant dels segellats com dels que estiguen en blanc, i se n'ha de presentar l'original.\nCertificat d'empadronament municipal de l'interessat, expedit per l'ajuntament competent. Ha de ser històric i caduca als tres mesos. Així mateix, s'ha d'aportar el certificat conjunt o de convivència en què conste també empadronat el cònjuge, si és casat amb espanyol/a.\nCertificat literal de naixement del sol·licitant – i dels fills menors – expedit pel Registre Civil del lloc de naixement (degudament legalitzat pel Consolat o Ambaixada d'Espanya al país d'origen i del Ministeri d'Afers Exteriors de Madrid; o postil·lat, quan estiga expedit a l'estranger i, si escau, traducció. caduca als dos anys si és registre estranger i als SIS mesos, si és registre espanyol.\nCertificat d'antecedents penals del país d'origen, legalitzat o postil·lat caduca el dia indicat en aquest, i si no consta la data de caducitat, caducarà als sis mesos des de la data de l'expedició. I / o Certificat de bona conducta, on conste no estar reclamat/da per les autoritats del país d'origen.\nJustificant de medis de vida de què es disposa per a residir a Espanya:\nInforme de vida laboral (caduca als 3 mesos); contracte de treball o certificat de l'ocupador i tres últimes nòmines. També pot aportar les de l'espós/osa, si escau.\nDe ser autònom, vida laboral, llicència fiscal, alta en la Seguretat Social, declaració trimestral de l'IVA, retenció a compte de l'IRPF, etc…\nEn el cas que l'interessat siga estudiant, ha de presentar, si escau, justificant de mitjans de vida de la família que convisca amb ell en l'habitatge i, a més, certificat del centre on cursa els seus estudis.\nNomés en el supòsit de ser casat/a amb espanyol/a: Certificat literal de naixement del cònjuge i literal de matrimoni, expedits per un registre civil espanyol. caduca als sis mesos si és registre espanyol.\nNomés en el supòsit de ser vidu o vídua d'espanyol/a: Certificat literal de naixement del cònjuge i literal de matrimoni expedits per un registre civil espanyol. caduca als sis mesos. Així mateix, Certificat literal de defunció del cònjuge espanyol i Certificat d'empadronament conjunt o de convivència a data de la defunció de cònjuge.\nEn cas que el/la sol·licitant tinga DOBLE NACIONALITAT, ha d'aportar la documentació (certificats de naixement, penals i, si escau, passaport si en tinguera) dels dos països.\nEn el supòsit d'estar casat el/la sol·licitant (bé amb espanyol/a o estranger/a) deurà obligatoriament comparéixer davant el Registre Civil acompanyat del seu cònjuge.\nAltres formes d'obtindre la nacionalitat\nEls requisits, així com la documentació necessària per a l'obtenció o recuperació de la nacionalitat espanyola en cas diferent a la residència, són complexos, per això és convenient que els interessats acudisquen personalment a les oficines del Registre Civil.


El pas en fals - Editorial - VilaWeb\nPerquè, per primera vegada en tres-cents anys, tot dependrà de nosaltres. Imaginem-nos que després de saber-se que el govern espanyol ha decretat la dissolució del govern el president Mas no es mou de palau. Els consellers continuen cadascun al seu departament. Els diputats continuen legislant al parlament. La policia catalana, patrullant pels carrers. Les escoles i ambulatoris, oberts. De què serviria el decret espanyol en aquest cas?\nNo és difícil d'imaginar-se que diputacions, ajuntaments, partits polítics, associacions de tota mena, empreses, grups i col·lectius podrien declarar immediatament la lleialtat al govern legítim de Catalunya. Tal com està el país, un moviment d'aquest estil seria àmpliament majoritari i implicaria la governació efectiva del territori per part de les autoritats deslegitimades des de Madrid. I què podria fer Madrid aleshores? Com la doblegaria, la rebel·lió catalana?\nCada vegada que algú explica això de la suspensió em ve al cap l'escena, les escenes, que acabe de descriure. I ho veig tot plegat com un enorme pas en fals d'Espanya. Tan greu que em costa de creure que no hi hagen pensat. Perquè molt probablement seria el darrer i definitiu.\nLluís de Yzaguirre: M'hi mancaria la valoració de la importància que pugui tenir el canvi relatiu a la jurisdicció militar en cas de conflicte armat, per entendre si es preparen per provocar-lo (Aznar i altres 'dixerunt') o esperen que algun beneit de la nostra banda faci alguna bestiesa.\nOctavi Monsonís: Una consulta sobre la independència, o un referèndum, tant és, és el mitjà per excel·lència per a expressar l'opinió sobre la voluntat de deixar de formar part d'Espanya i crear un estat català. És desitjable, també, que es pacte la dita consulta amb el govern espanyol, perquè facilitaria molt les coses. Ara bé, imaginem-nos que no és possible l'acord, que el govern de Madrid ens guanya la mà i pren la iniciativa del contraprocés; imaginem-nos que imposa unes mesures dràstiques respecte del govern català i respecte de l'autonomia en el sentit de suspendre-la i d'assumir directament el govern central la gestió dels serveis transferits, per bé que d'una manera provisional. Imaginem-nos un escenari com aquest, del tot plausible d'una altra banda. Què farà el poble català en tal cas? Què farà aquest independentisme 'cumbaià'? Farà festa al carrer i esperarà que l'esperit sant il·lumine el govern espanyol i concedesca la llibertat? El perill de dissoldre's el moviment independentista és real, o que hi faça niu el desànim, que és la pitjor cosa que podria passar. Veig clar que cal que l'independentisme s'enfortesca moralment per a suportar la pressió que li sobrevindrà i cal que el govern català dissenye i tinga ben previstes les mesures a prendre per fer front als embats que vindran de Madrid. Ja cal que us calceu bé les sabates, perquè us espera un temps dur i difícil.\nAntoni Camon: Perquè la Generalitat suspesa continue exercint necessitem l'Agència Tributària pròpia. Sense diners no anem enlloc. Ho pense cada volta que he d'ingressar l'IVA a l'agència tributària espanyola, com passa aquesta setmana.\nIdea: quin banc té un automatisme per a pagar l'IVA a l'agència catalana? Cap! En canvi a l'espanyola tots! El que ho faça em tindrà de client!\nRamon Perera: Espanya té gent intel·ligent i en qualsevol moment ens podem trobar amb una gran i desagradable sorpresa. Cap dubte. D'una altra banda, crida l'atenció el seu comportament fins al moment actual: essencialment fer escarafalls, procurar espantar i mirar de manipular (pures intencions) l'opinió internacional. Això pot causar sorpresa perquè estem condicionats històricament per fets contundents, i fins ara no n'hem vistos.\nHi ha tasques fonamentals que per la seva naturalesa estan reservades al govern (i als partits) i cal que siguin portades en secret. Hem de confiar en ells, de la mateixa manera que ells hauran de confiar en la gent quan sigui l'hora. Quan es parla de secret no vol dir que no se sàpiga què fas, vol dir que no se sàpiga que fas alguna cosa.\nLa independència ens pot caure al damunt en qualsevol moment. Per això cal superar l'estat de beatitud que aquesta idea ens podria causar i dedicar-nos activament a l'apassionant i complexa tasca de pensar, debatre i preparar el futur de la República Catalana.\nJosep Usó: Quan he llegit l'advertiment de Duran al congrés he quedat molt sorprès. Perquè és com avançar la jugada de l'adversari: 'Si no mous la torre, ell jugarà alfil a quatre de cavall, mat.' I això, evidentment, en escacs seria trampa. O en qualsevol altre esport. Però molt més sorprenent és la resposta de Montoro: 'No passa res. La consulta es morirà al congrés com ho féu el pla Ibarretxe.' A parer meu, això vol dir que encara ara no tenen una percepció clara de la realitat. Per inversemblant que parega, continuen pensant que tot és cosa d'en Mas. Amb aquest equip de segur que faran passos en fals. Seria miraculós que se'n sortissen. Igual que a Cuba, o que al protectorat del Marroc, o que... a tot arreu on han jugat partit. Esperem, doncs, la propera relliscada. I felicitem, de moment, els no desnonats de Salt.\nCada vegada que algú explica això de la suspensió de l'autonomia, ho veig com un enorme pas en fals d'Espanya. Tan greu que em costa de creure que no hi hagen pensat.


Standard Hidráulica, centra la seva activitat en la fabricació i/o comercialització de vàlvules per a instal·lacions d'aigua per a ús residencial, així com vàlvules i accessoris per a la conducció de gas i calefacció, accessoris d'unió de coure, bronze i llautó a més de la gamma d'aixetes CLEVER, i vol oferir unes condicions avantatjoses als col·legiats.\nOfereix al col·lectiu gratuïtat en els cursos formatius presencials que s’organitzin i s’imparteixin per STANDARD HIDRAULICA a les instal·lacions del COL·LEGI.\nA través del web www.standardhidraulica.com podreu sol·licitar l'enviament gratuït dels newsletter, documentació tècnica o catàlegs digitalitzats.\nServei gratuït d’assessorament tècnic a través del telèfon 900 102 837 o al correu electrònic sat@sth.email\nMés informació al telèfon 93 564 10 94 o a info@sth.email\nSaunier Duval lidera a Europa el subministrament de sistemes intel·ligents per al confort domèstic. Firma dedicada a les activitats d'aigua calenta sanitària, a calefacció i a climatització, Saunier Duval és el fabricant que ha desenvolupat la primera caldera mural mixta a gas, la caldera estanca, l'escalfador sense pilot, la caldera mural de condensació directa i moltes altres innovacions tecnològiques encaminades a millorar els aspectes d'economia, confort, seguretat i respecte al medi ambient en aquest tipus de productes.\nSaunier Duval ofereix, als col·legiats que necessitin una caldera o un equip d'aire, les següents condicions especials:\nAssessorament sobre les solucions que podem oferir al projectista, tant en projecte com en la fase d'instal.lacions.\nSi necessita una caldera li podem oferir la millor solució i el millor assessorament tècnic, a través de l'email: david.zalamea@saunierduval.es\nA Saunier Duval disposem de les millors solucions en calefacció, climatització i producció d'A.C.S.\nLa xarxa Instal Xpert, https://instalxpert.saunierduval.es/, li pot oferir la millor solució, i instal.ladors professionals col.laboradors de Saunier Duval.\n- La millor solució tècnica.\n- Finançament a un any sense interessos o 2 i 5 anys, en una àmplia gamma de calderes, amb un finançament molt competitiu.\nEls serveis tècnics oficials de Saunier Duval, 902 22 22 02, els poden oferir:\n15 anys de cobertura total: Saunier Duval pot incloure en el seu contracte de manteniment totes les peces originals fins que la seva caldera compleixi 15 anys.\nPromoció benvinguda: Si la seva caldera té menys de 6 mesos, contracti el servei de manteniment Extensió de Garantia fins que la seva caldera compleixi 2 anys, pagant només 1.\nLa delegació de Saunier Duval, email: david.zalamea@saunierduval.es, li abonarà 50 euros + IVA en concepte de COL.LABORACIÓ COMERCIAL, només necessitem acreditar que ha realitzat la instal.lació, amb una fotocòpia de la posada en marxa realitzada pel nostre Servei Tècnic Oficial


El Saló de la Immersió 2017 s’acomiada posicionant-se entre les millors fires del sector a Europa – Mediterranean Diving Show\nEl Saló de la Immersió 2017 s’acomiada posicionant-se entre les millors fires del sector a Europa\nTanca les seves portes avui diumenge l’edició dels bons números, amb un 30% més d’expositors, empreses de deu països diferents i amb uns 15.000 visitants\nA les 15h d’avui diumenge s’ha acomiadat el XVIII Saló de la Immersió. Aquesta ha estat l’edició dels bons números. Gairebé 150 expositors, un 30% més que l’any 2016, empreses procedents de deu països diferents, uns 15.000 visitants tot i que enguany tanquem la fira la tarda de diumenge, un sector amb bona salut amb més de 15 milions de bussejadors recreatius en tot el món, unes 28.000 llicències federatives a Espanya liderant Catalunya amb més de 200 centres d’immersió autoritzats i una facturació que oscil·la entre els 20 i els 30 milions d’euros anuals. En definitiva, un cop més aquests tres dies de fira, han posat de manifest que el Mediterranean Diving és el punt de referència per al sector de les activitats subaquàtiques i, a més, es posiciona entre les grans fires del sector en Europa.\nEl visitant de caire més professional de divendres, ha deixat pas a un públic molt més familiar que s’ha apropat a Fira de Cornellà tant dissabte com diumenge. En termes generals, el visitant busca conèixer els materials de darrera generació, les prestacions dels equips de captació d’imatge subaquàtica que cada cop té més aficionats i, en tercer lloc, ofertes en destinacions per organitzar les properes sortides d’immersió. Enguany, es torna a deixar constància que el bussejador recreatiu busca fons marins atractius però també zones que puguin oferir encants turístics. Això confirma la importància del sector en l’anomenada ‘economia blava’. Per exemple, a Catalunya la despesa mitja de turisme lligat al busseig és d’uns 100 milions d’euros l’any, dels quals, el 20% es gasten en el centre de busseig i el 80% restant correspon a serveis com a pernoctacions, restauració, oci, etc.\nEn la fira també s’ha posat de manifest que les activitats subaquàtiques engloben un gran número de disciplines molt més enllà del busseig. Entre les més sorprenents hem pogut conèixer\nfins i tot el hoquei subaquàtic o el rugbi subaquàtic. Però de totes elles és l’apnea la que més boom està experimentant en aquests moments. I així ho constatat a la piscina instal·lada en el recinte firal per la gran expectació que han tingut les demostracions que han fet diversos posseïdors de títols nacionals i internacionals d’apnea estàtica.\nEn la piscina, un gran número de nens i nenes han fet el seu primer baptisme d’immersió i han marxat amb el corresponent certificat. Altra punt d’atenció han estat les Jornades Tècniques Professionals que s’han celebrat en el marc del Saló de la Immersió amb màxima expectació en ponències esperades com la xerrada sobre ‘Accidentabilitat en el busseig’ a càrrec de Dan Europe o la taula rodona ‘Exploradors del mar’.\nAmb aquesta empenta acomiadem el XVIII Saló de la Immersió amb la satisfacció que hem pogut captar dels expositors i dels visitants i buscant ja les noves dades per a 2018.\n01/03/2017 /by MDiving Show - Mediterranean Diving Show\nhttps://www.mdivingshow.com/wp-content/uploads/2018/10/MDShow_Color_Hpq.png 0 0 MDiving Show - Mediterranean Diving Show https://www.mdivingshow.com/wp-content/uploads/2018/10/MDShow_Color_Hpq.png MDiving Show - Mediterranean Diving Show2017-03-01 16:54:262018-10-10 16:55:49El Saló de la Immersió 2017 s’acomiada posicionant-se entre les millors fires del sector a Europa\n21é MD Show – Mediterranean Diving Show\n14, 15 i 16 de Febrer de 2020\nCornellà capital del busseig: XVIII Saló de la Immersió 2017 Cornellà busseja en el Mediterranean Diving 2018


La creu de maig de la falla Sant Valerià de Torrent rep la visita de l'AECC - Nou Horta\nDimarts, 10 Mai 2022 15:05\tEscrit per Redacció Publicat en Torrent-VAL Vist 145 vegades\nLa falla Sant Valerià hi ha guanyat el primer premi de Creus de maig en la modalitat de treballs manuals i ha rebut la visita de les membres de la Junta Local de l'Associació Espanyola Contra el Càncer.\nLa composició simula un gran llaç per donar visibilitat al càncer d'ovaris, que se celebrava precisament el 8 de maig. La presidenta de l'associació local contra el càncer, Amparo Almerich, ha volgut donar les gràcies a la comissió pel detall i per fer visible la lluita que lideren cada dia centenars de persones, familiars i sanitaris. Amb l'eslògan "Lluita fort" la comissió ha volgut donar suport i ales a la resta de pacients d'esta malaltia i sobre la base els llaços de tots els tipus de càncer completen l'escena.\nFinalment, unes ales donaven el missatge de superació. La creu ha fet extensiu l'homenatge a l'Associació Espanyola contra el càncer i la seua junta local per la tasca que fan en la recaptació de diners per a invertir en investigació. El pròxim esdeveniment solidari de l'associació serà un sopar amb rifa que organitzen el pròxim 3 de juny al saló El Balcó del Vedat, una cita anual de la societat civil torrentina que congrega a mig miler de torrentins.\nModificat el Dimarts, 10 Mai 2022 15:08\nMés en esta categoria: « Compromís per Torrent: "L'ajuntament suspén en ciberseguretat segons la Sindicatura de Comptes Valenciana"\tTorrent, seu del Campionat d'Espanya de Gimnàstica Aeròbica 2022 »


El serial judicial de la Portalada - Altaveu el diari digital d'Andorra\nEl serial judicial de la Portalada\nEls tribunals com a mínim tenen sobre la taula tres demandes en relació amb l’esllavissada que hi va haver davant del Punt de Trobada, tres causes que ‘amenacen’ de ser llarguíssimes\n15/11/2020 (20:50 CET)\nAclarir qui va ser el responsable de l’esllavissada que l’agost del 2019 hi va haver a la zona coneguda com la Portalada es pot convertir en tot un serial. Judicial en aquest cas. Almenys tres demandes ja hi hauria en relació amb la caiguda de rocs que va acabar generant una mena de tsunami que va tenir com a principal damnificat -al marge de la carretera general, tallada durant hores i encara amb alteracions degut a aquell fet- al centre comercial Punt de Trobada, ara en fase de desmantellament.\nSi dels danys soferts a l’establiment se’n van fer càrrec les asseguradores del propi hipermercat, el debat sobre les responsabilitats de l’esllavissada té com a rerefons establir qui ha de compensar l’administració per tota la despesa que ha hagut de suportar per estabilitzar la zona, per construir -encara ara hi ha unes obres en marxa- el mur de contenció que deixarà aquell terreny inert per sempre més. El Govern, el comú -que tenia allí la deixalleria i un magatzem que han quedat inutilitzats- i fins i tot la farmàcia que hi ha a la planta baixa del centre comercial reclamen els danys patits. i també la propietat del solar pot intentar girar la truita contra alguns d’ells.\nEl Govern, el comú -que tenia allí la deixalleria i un magatzem que han quedat inutilitzats- i fins i tot la farmàcia que hi ha a la planta baixa del centre comercial reclamen els danys patits. i també la propietat del solar pot intentar girar la truita contra alguns d’ells\nÉs obvi que el terreny de la Portalada havia estat alterat mecànicament, per l’acció humana. I que aquella alteració, iniciada fa tres dècades més o menys i aprofundida més tard, és l’origen del fet que posteriorment baixés una part molt important del rocam natural que configurava aquella parcel·la. Els murs construïts, els ancoratges instal·lats, no van fer la feina de contenció que tocava. O l’excavació va anar més enllà del que hauria calgut. L’administració va atorgar permisos al seu dia, un fet que la propietat de l’obra al·lega i al·legarà, és clar.\nTambé se suposa que alguna cosa hi té a veure l’execució dels treballs i, sobretot, el manteniment que es va fer del terreny. El debat no serà senzill. I es preveu llarg. La societat (o societats) titular de la parcel·la, lligada a la família Cachafeiro igual que les explotadores fins ara del Punt de Trobada, tenen previst si no ho han fet ja a través dels seus nous representants legals per a la matèria, cridar en garantia tot aquell que hagi tingut a veure amb les obres efectuades en aquell terreny. Què vol dir això? Que enginyers, arquitectes, constructors i demés seran inclosos en una llista d’eventuals responsables en cascada de qualsevol alteració anòmala que pogués ser la causant de l’esllavissada.\nPer tant, la qüestió pot anar per llarg si mai cal determinar amb exactitud quina part de culpa, quin percentatge de responsabilitat, va poder tenir exactament cada intervinent en el procediment. S’hauran de fer informes pericials sol·licitats per la Justícia que, després, podran ser rebatuts per altres estudis de part i un llarg etcètera que amenaça de dur anys i panys de feina abans no es pugui establir qui va ser responsable del desastre i qui, sobretot, hauria de pagar per tot allò, que ja porta uns quants milions d’euros de dispendi. I encara segons com, la propietat del terreny pot reclamar que se la compensi perquè, de cop, una parcel·la que tenia construïble ja mai més no la podrà usar.


Polèmica per un desnonament amb nens i sense ordre del jutge - Empordà\nPolèmica per un desnonament amb nens i sense ordre del jutge\nEl BBVA afirma ara que no sabia que al pis hi vivia una família vulnerable i els ofereix tornar-hi amb un lloguer social\nHelena López 31.10.2020 | 06:30\nPolèmica per un desnonament amb nens i sense ordre del jutge L'Empordá\nUna família amb tres nens, el menor, de tot just tres mesos, va haver de dormir la nit de dijous en una pensió a Barcelona, després de ser desallotjada enmig d'un gran dispositiu dels Mossos d'Esquadra, quan ja havia caigut la nit, del pis en el qual vivien des de feia dos anys, al barri de Ciutat Meridiana de Barcelona, propietat del BBVA, que ahir va rectificar assegurant que desconeixia la situació de la família, oferint-los un lloguer social.\nLa mare de família va arribar a casa seva dijous al migdia i es va trobar el pany canviat sense que ningú li hagués notificat res. Va trucar a l'associació de veïns –institució al barri en la defensa de la vivenda– i Filiberto Bravo, «Fili», sempre de guàrdia, li va dir que truqués al seu advocat d'ofici, a veure què havia passat. L'advocat, va explicar ahir Fili, li va respondre que ell tampoc tenia cap informació de cap desnonament; així que la dona va reobrir la porta i va entrar, cosa que va fer saltar l'alarma que al matí la propietat havia instal·lat al pis després del llançament judicial, que es va produir sense que ni la família, insisteixen, ni els serveis socials municipals en tinguessin constància.\nAl cap de poques hores es van presentar a l'habitatge familiar, a l'avinguda Rasos de Peguera –coneguda per ser un dels carrers de la ciutat en la qual s'han viscut més desnonaments en l'última dècada– primer els treballadors de l'empresa d'alarmes i després, nombroses patrulles dels Mossos d'Esquadra. «Vaig comptar 20 furgonetes i incomptables cotxes policials», recorda l'activista pel dret a la vivenda, gairebé sense veu. Malgrat que en pocs minuts es van reunir davant la porta desenes de veïns per intentar parar un desnonament que es produïa ja de nit, en ple estat d'alarma i poques hores abans del toc de queda, no ho van aconseguir, i la policia es va emportar la família al centre d'emergència de Llacuna, des d'on els van instal·lar en una pensió.\nNo obstant això, el Tribunal Superior de Justícia de Catalunya (TSJC) va emetre ahir un comunicat sobre els fets en el qual indica que l'execució del llançament de dijous al matí va ser «degudament notificat a les parts personades».\nDesprés de la polèmica que van aixecar les imatges d'unes criatures expulsades de casa seva per la policia de nit en ple estat d'alarma, una portaveu del BBVA assegura que desconeixien que els ocupants del pis eren una família vulnerable –«si ho haguéssim sabut l'hauríem parat, no desnonem famílies vulnerables», diu– i que estan tramitant que puguin tornar.


La policia ha posat 1.575 denúncies durant l'estat d'alarma a Blanes - Diari de Girona\nLa policia ha posat 1.575 denúncies durant l'estat d'alarma a Blanes\nLa Generalitat ha anunciat que les notificarà als veïns durant els mesos de juliol i agost\nLa policia ha posat 1.575 denúncies durant l'estat d'alarma a Blanes Diari de Girona\nLes 1.575 denúncies que la Policia Local de Blanes ha posat per la covid-19 seran notificades per la Generalitat entre juliol i agost. Així es va avançar ahir durant la Junta Local de Seguretat celebrada amb comandaments de la Policia Local, Protecció Civil, Mossos, Guàrdia Civil i del Cos de la Policia Nacional.\nDurant la trobada, el director dels Serveis Territorials d'Interior de la Generalitat, Albert Ballesta, va avançar la notificació i tramesa de les multes per l'incompliment de l'estat d'alarma. Arreu de Catalunya s'han interposat unes 140.000 actes denúncia, sumant les que han fet Policies Locals i el cos dels Mossos al territori.\nD'aquest total, unes 14.000 actes-denúncia –un 10%– corresponen a les aixecades en municipis gironines. L'alcalde de Blanes, Àngel Canosa, i Ballesta van coincidir en afirmar la necessitat que la ciutadania tingui aquesta percepció que els controls i actes-denúncia aixecades durant els mesos de confinament tenen conseqüències en forma de multes que poden anar des dels 600 euros fins als 600.000.


«Amb 57 anys, seré el més vell de la competició, però tinc un esperit jove» - El Periòdic d'Andorra\nJosep Maria Arnabat conversa amb EL PERIÒDIC.\nJosep Maria Arnabat (57 anys) ha fet infinitat de quilòmetres. La seva vida sempre ha estat vinculada al món del motor i el pilot tornarà a la competició de la mà del 1000 Dunes el mes que ve.\n–Compta amb una gran trajectòria sobre rodes.\n–He corregut des dels 13 anys però vaig començar a fer curses de veritat quan en tenia 18, que va ser quan tenia una mica de poder adquisitiu perquè estava treballant. Vaig fer motocròs fins als 21 o 22 anys i em vaig passar a l’enduro. Ho vaig deixar del 86 al 92 perquè vaig fer la mili i vaig abandonar una mica les motos per treballar en una autoescola, i no ho he deixat mai. L’any 92, que ja tenia una edat, vaig voler tornar a començar i vaig fer totes les curses que vaig poder fins al 98. Aquell any vaig entrar a la federació i vaig deixar de banda les carreres perquè no era compatible ser corredor i directiu. El 2004 em van entrar les ganes de cop i vaig decidir anar al Dakar, i des d’aleshores no he corregut més curses.\n–Fins ara, que anirà al 1000 Dunes.\n–El 1000 Dunes no el considero una cursa perquè jo no hi vaig a competir. Jo hi vaig per participar en un esdeveniment que aniré sis o set dies en moto i que m’ho passaré de conya. No miraré la classificació, no m’importa. Hi vaig per fer una setmana de moto, que és el que estic fent aquests últims anys, només toco la moto una setmana a l’any.\n–Ha estat per treure’s el cuquet.\n–Sí perquè cada any vaig amb uns amics a fer moto i anem a fer dunes. Des que vaig anar al Dakar el 2004, el desert m’ha hipnotitzat i hi vaig cada any.\n–I el 1000 Dunes és una oportunitat de tornar a una idea similar al Dakar però més curta.\n–Exacte. A més, aquest any els meus amics estaven indecisos i vaig dir-los que jo ja sabia on aniria, al 1000 Dunes, i que si volien, podien apuntar-se. Però no els va agradar la idea que realment sigui una cursa, encara que jo m’ho prengui com una excursió.\n–Al final no s’ha apuntat ningú?\n–No... Uns per feina, d’altres perquè no tenen moto i acostumem a llogar-la perquè és més còmode llogar la moto allà on anem a córrer que no fer tots els desplaçaments.\n–I per al 1000 Dunes com ho farà?\n–Tinc una moto vella que m’estic arreglant jo mateix. D’aquesta manera, si se’m trenca qualsevol cosa, com que jo ja l’hauré muntat i desmuntat diverses vegades, podré anar a buscar ràpidament què ha passat. El meu primer pensament va ser portar la moto al mecànic i que m’ho muntessin tot, però vaig pensar que si un dia se m’espatlla un cable d’alimentació o qualsevol cosa no sabria on anar-ho a buscar.\n–A més, és un format de competició que si passa qualsevol cosa s’han de fer càrrec de la mecànica.\n–Exacte, la moto l’has de reparar tu. Però com que en el seu dia vaig fer de mecànic de moto i hi he competit, n’he desmuntat moltes. Espero que no em passi res durant la competició però que, si passa, pugui trobar el problema ràpidament perquè sinó perdré molt de temps i el més important d’aquestes curses és poder arribar al campament i descansar per l’endemà. La mitjana de quilòmetres al dia són 400 i, si en carretera cansen, amb dunes esgoten.\n–I en la segona edició de la prova han afegit una etapa de 24 hores sense parar.\n–Sí, m’ho va explicar el Pedro [Puertas, organitzador de la prova]. Em va explicar que no arribaria mai a lloc (riu). Anirem passant waypoints fins que ens cansem i decidim dormir. Però bé, és una aventura i anirem a viure-la al màxim.\n–Com va descobrir la competició?\n–Per Facebook. Sabia que l’any passat es va disputar i que la Margot [Llobera] hi va anar i, quan aquest any es va anunciar que es feia, vaig decidir apuntar-m’hi. Sobretot perquè el meu grup d’amics no es decidia. Amb 57 anys seré el més vell de la competició, però sóc d’esperit jove i no em fa res.\n–Una de les etapes on més va patir Llobera és la dels 13 pics, sobretot per la baixada de les dunes.\n–Fa molta impressió, però molta. A més agafes una velocitat durant la baixada que dona la sensació que t’has de quedar enganxat a terra quan arribes a baix. A més, les has de baixar donant gas perquè si frenes, comences a donar tombarelles. Es necessita molta tècnica, i quan arribes al pla, la suspensió no ho fa tot i l’esquena rep un impacte. Tinc sort perquè jo els he pujat tots i me’ls conec, serà una etapa molt maca. Ara bé, aquella nit arribarem tous.\n«Des que vaig anar al Dakar el 2004, el desert m’ha hipnotitzat i hi vaig cada any a fer dunes»\n–Ella repetirà aquest any i, el que està clar, és que serà una prova amb un ventall ampli de nivells i edats.\n–És una cursa especial perquè no és d’anar a estripar, sinó de ser regular. Jo tinc l’experiència però no tinc la velocitat. Potser aniré més lent, però més segur. El problema d’aquestes pistes és si caus perquè, a les dunes no, però a la pista dura s’agafen grans velocitats i t’hi pots trobar pedres que et facin caure. La Margot deu tenir la velocitat però no l’experiència. Ella va competir-hi l’any passat i no fa gaire va fer molt bon paper a la Baja Aragón, que és una cursa de velocitat pura. A la que anem ara és més de cap i de controlar la situació. S’han de llegir molt bé els roadbooks.\n–En aquesta prova és més important saber trobar els waypoints que no pas la velocitat. I això fa que es faci més pinya entre els concursants.\n–Exacte, aquest és l’esperit del Dakar amateur. Quan hi vaig anar, em vaig trobar un italià que no podia treure la moto o un anglès que no tenia benzina i els vaig ajudar. Aquesta companyonia és molt especial i en el cas del 1000 Dunes, com que encara és més amateur, estic segur que hi haurà molt bon ambient.\n–Em parlava de la seva experiència al Dakar, una prova que aquest any canvia de localització. Com la veu?\n–L’inconvenient del Dakar d’aquest any és que crec que, com que ho faran als Emirats Àrabs, només hi ha dunes, no hi ha pistes ni camins. Jo he anat un parell de vegades per allà a fer moto i era un continu de dunes. A Dubai hi ha alguna pista però calculo que serà una competició amb molta més duna de la que s’ha fet fins ara i, per tant, s’ha de fer un altre tipus de conducció i anar amb un altre tipus de mentalitat. L’important és no enganxar-te amb les dunes perquè quedes desfonat.\n–El 1000 Dunes suposarà per a la Margot una bona preparació de cara al Dakar.\n–Exacte. Tot el que són curses, d’una modalitat o una altra, sempre és preparació. Ella competirà en la categoria Elite i farà 2.500 quilòmetres i jo en la Pro i en faré 2.000. Aquesta experiència millorarà la seva conducció, i també la meva. Sempre és bo sumar quilòmetres.\n–Em comentava que la decisió de participar al Dakar va ser una bogeria, com va anar?\n–La idea va sorgir amb un grup d’amics que estem bojos per les motos i vam començar a dir d’anar al Dakar. Vam ser quatre pilots d’Andorra els que ens vam aventurar a anar-hi aquell any i només el va acabar un, els altres vam tornar abans cap a casa. El problema és que aleshores eren 21 o 23 dies i quan estàvem a la meitat em vaig deixar enredar amb els amics perquè un estava cansat i volia que anéssim junts però al quilòmetre 800 del dia, d’una etapa nocturna que en tenia 1.055, vam agafar una serralada de dunes i se’ns va fer fosc. Vam dormir allà però el problema és que vam arribar al campament a les 8 del matí i havia de sortir a les 9, i vaig decidir plegar abans de fer-me mal.\n–Tot i haver d’abandonar, va ser positiva l’experiència?\n–Molt. No hi tornaré perquè considero que tinc una edat però sempre he dit que crec que és molt més factible acabar el Dakar amb moto que no pas amb cotxe o camió. Una moto se t’encalla però, si no caus i et fas mal, la trauràs i continuaràs. El problema del cotxe és que pujant et pot rodolar fins a baix de la duna. Ara bé, els que ho tenen més complicat són els quads perquè tens una pista amb dues roderes que normalment són de jeep, per tant, el quad no fa aquesta amplada i una roda va a la rodera i l’altra al mig. Van saltant tota l’estona, és molt perillós.


El caçador d'instants: DESXIFRANT EL CERVELL HUMÀ (III)\nDESXIFRANT EL CERVELL HUMÀ (III)\nEn qualsevol cas, encara hem d’entendre moltes coses del funcionament de la xarxa de circuïts cerebrals. No hi ha dubte que en els propers cinquanta anys l’assumpte central de la neurociència serà l’estudi de la influència dels neurotransmissors en les emocions i com en podem intervenir mitjançant els fàrmacs. I és que l’home porta molts anys estudiant altres aspectes, com per exemple tot allò que envolta la visió –les cèl·lules que hi actuen, la constitució i el funcionament, els pigments respectius, les lleis del color, etc.–, però en canvi es desconeix completament el grau de participació d’aquests neurotransmissors en l’amor, els gels o l’ambició. Tot i que també és neuroquímica i s’esdevé al cervell humà.\nPerò, permeteu-me que torni a en Ramachandran. Precisament, la certesa en la concepció del nou model dinàmic del cervell humà l’empeny a posar en pràctica originals mètodes d’estudi que, d’altra banda, sorprenen per la seva enorme senzillesa. Parla amb pacients que pateixen obscures malalties neurològiques, realitza experiments elementals amb miralls, cartes o il·lusions visuals. És una manera ràpida de confirmar les seves intuicions. A mi, en concret, em té fascinat la seva feina amb pacients que pateixen de les anomenades extremitats fantasma. Llegiu el següent cas, si us plau:\n«Sentia un dolor palpitant a la mà que em faltava, com si m’haguessin donat un cop de martell als dits. Si apropava ‘la mà’ a una cigarreta, tenia la sensació que acabaria cremant-me. I em feia molt de mal si la posava a sobre d’una xinxeta. De tant en tant em sorprenc intentant agafar coses amb el braç que em van amputar o volent-me gratar la cara. La meva parella pensa que m’he tornat boig».\nEn Rama explica que es pot arribar a sentir el braç amputat perquè encara hi és al mapa corporal del cervell, una porció de massa cerebral que conté un mapa en miniatura de cada part del cos. Com que el cervell no ha processat que el braç ja ha desaparegut del seu lloc, l’extremitat continua present al susdit mapa. A més, després d’una amputació, sobrevé una gran diàspora, amb milers de cèl·lules traslladant-se i establint noves connexions. Sembla que aquests dos factors són els que fan possible la persistència de les sensacions.\nDoncs bé, el neurocientífic indi, a fi de ressuscitar l’extremitat perduda, aplica un procediment gairebé de circ amb una caixa dividida per un mirall. El pacient posa la mà real en una banda del mirall i, com per art de màgia, l’amputada hi reapareix. Mentre que aquest, estupefacte, juga amb la il·lusió de la seva mà, en Rama col·loca un cotó fluix sobre diverses zones del cos, inalterable fins que el cotó arriba al rostre. De cop i volta, el pacient sent alhora el contacte a la cara i al seu braç fantasma. Aleshores, el reputat investigador dibuixa la mà desapareguda amb rotulador a la seva cara. Quan el pacient torna a casa, passarà les setmanes següents jugant amb la caixa del mirall per tal d’acostumar-se a visualitzar l’altra mà. L’objectiu és aconseguir ‘l’amputació’ de l’extremitat fantasma del mapa corporal per posar fi al dolor. L’explicació exacta d’aquesta art curativa no s’ha aclarit encara. En Ramachandran deixa anar la seva: «Sospito que el cervell, en veure’s sorprès per una allau de dades contradictòries, llança la tovallola i es diu a si mateix: ‘A fer punyetes... ! Aquí no hi ha cap braç’».\nPublicado por Ricard Berrocal en 23:51\nEtiquetas: Extremitats fantasma, Vilayanur Ramachandran


Cremar l’Alcorà- Sapiens.cat\n« La fosa comú d’Albalat dels Tarongers\nL’onze de setembre »\nEntrada publicada a Històries d'un món real\tel dimecres, 8/09/2010 a les 21:59.\n10/09/2010 - 21:28\nAixò que ha proposar aquest home és una bajanada. Només cal posar un exemple més proper: Què us semblaria una cremada popular de nous testaments a Brusel·les per protestar contra els sacerdots pedòfils? Oi que està totalment fora de lloc? doncs bé a ser el mateix…\nEn quant a cremar llibres i persones el govern als EEUU el KKK ja va cremar negres, i a Vietnam varen rostir la població amb napalm… Per sort, però, de la mateixa manera que no tots els musulmans són terroristes ni els cristians pedòfils, no tots els nordamericans són incendiaris de persones…\nEstic d’acord amb el teu comentari, especialment pel que fa al passat racista dels estats del sud dels EUA (recordem que aquest senyor és de Florida, un estat republicà i amb gran arrelament de les idees més conservadores com ara la pena de mort). I com bé dius, no tots els americans no són inciendaris de persones, però el sistema electoral tant pervers dels EUA no permet que prosperi cap formació política contrària al “establishment”. Com ha definit molt genialment l’Antoni Bassas, tot l’afer sembla tret d’un episodi dels Simpson, però aquest cop l’individu en qüestió és ben real…\nEl que vull transmetre realment és que en un país que s’ha autonomenat defensor de les llibertats i la democràcia arreu del planeta, és ben curiós que les administracions locals, estatals i federals no hagin pres cartes en l’assumpte engarjolant aquest senyor tant tolerant. L’agreujant del cas és el projecte de construir una mesquita a la vora de la zona 0, penso que si no, aquesta polèmica no hagués tingut gaire sentit!\n12/09/2010 - 17:25\nInteressant i inquietant com la història es va repetint cíclicament! No hi ha manera d’aprendre dels errors. Aquest pastor americà és molt poc intel·ligent, però és que de gent així n’hi ha molta…


La justícia belga ratifica la decisió de no extradir Valtònyc a Espanya\nPublicat 28/12/2021 11:19CET\nLa Fiscalia esperarà a conèixer el text íntegre de la sentència per decidir si hi recorre en contra\nBRUSSEL·LES, 28 des. (EUROPA PRESS) -\nEl Tribunal d'Apel·lació de Gant ha confirmat aquest dimarts la decisió inicial dels jutges belgues de no extradir el raper mallorquí Josep Miquel Arenas, conegut com Valtònyc, qui la justícia espanyola reclama després de ser condemnat per amenaces, enaltiment del terrorisme i injúries a la Corona.\n"Victòria! Després de tres anys de procediments legals, un desviament al Tribunal de Justícia de la Unió Europea i al Tribunal Constitucional belga, el Tribunal d'Apel·lacions resol que Valtònyc no pot ser extradit", ha anunciat el seu advocat Simon Bekaert, a Twitter. "Un bon dia per a la música i la llibertat d'expressió", ha reblat.\nSegons fonts jurídiques consultades per Europa Press, el rebuig a entregar Valtònyc a Espanya abasta els tres delictes pels quals va ser condemnat perquè el Tribunal d'Apel·lacions ha estimat que no són ofenses penals a Bèlgica.\nLa Fiscalia pot recórrer contra aquesta decisió en les pròximes 24 hores i esgotar la via legal acudint al Tribunal de Cassació, que estudiaria qüestions formals durant el procés judicial sense entrar en el fons.\nFonts fiscals han indicat que esperaran a conèixer el text íntegre de la sentència, que es notificarà a les parts aquesta mateixa tarda, per decidir si esgoten l''iter' judicial.\nEL RAPER CELEBRA LA VICTÒRIA FENT BOTIFARRA\nDe la seva banda, el raper ha celebrat aquesta victòria judicial a través de les xarxes socials mostrant una fotografia en la qual es veu una mà fent botifarra davant l'ambaixada d'Espanya a Brussel·les.\n"Primer t'ignoren, després se'n riuen, després t'ataquen i finalment, guanyes", ha escrit en un tuit amb el qual ha donat les gràcies als qui li han donat suport des de la seva detenció el 2012 fins a l'"exili" el 2018, amb una menció especial al seu equip jurídic i "als imprescindibles que saben que la lluita és l'únic camí".\nL'entrega del raper, que se'n va anar d'Espanya el juny del 2018, ja es va rebutjar en primera instància. Aleshores va saltar a la segona, un procés que s'ha dilatat més d'un any i en què el jutge de Gant va elevar al Constitucional belga el cas dels atacs al Rei.\nEl magistrat es va aferrar a la llei belga del 1847 que protegeix la figura del monarca, però l'alt tribunal la va declarar inconstitucional en considerar que col·lisiona amb la llibertat d'expressió i "no satisfà una necessitat social urgent i és desproporcionada amb l'objectiu de protegir la reputació de la persona del Rei".\nAquesta decisió va ser celebrada com un triomf pels advocats de Valtònyc, que la van considerar un suport al seu cas i van assenyalar que la seva situació pot acabar impulsant canvis legals en l'ordenament jurídic de Bèlgica.\nDurant tot el procés, la defensa de Valtònyc s'ha mostrat segura que seguint els estàndards europeus no hi ha marge perquè el seu client sigui entregat a Espanya.


Aquest cap de setmana tindrà lloc a Banyoles el 21è Festival de Jazz amb Marco Mezquida Trio com a grup destacat – elgarrotxi.cat\nAquest cap de setmana tindrà lloc a Banyoles el 21è Festival de Jazz amb Marco Mezquida Trio com a grup destacat\nAquesta 21a edició inclourà concerts de tot tipus i de tots els formats amb la organització del Taller de Música de Banyoles, i amb la col·laboració d’entre d’altres, de l’Ajuntament de Banyoles. El Festival de Jazz de Banyoles s’inaugura aquest dijous amb dues propostes molt diferents, a l’Ateneu Bar amb el duet de guitarra i saxo Llombart-Oliver i tot seguit amb l’energia i el bon humor dels Empty Pockets Jam Band al pub City Arms, on ja és costum que celebrar-hi el concert més ballable del festival.\nDivendres, l’Auditori de l’Ateneu de Banyoles acollirà Marco Mezquida Trio, que presentarà el seu primer disc My friend Marko amb el que ha guanyat el reconeixement de la crítica en els premis Enderrock 2014. Tot seguit, al 800 Bar tindrà una col·laboració molt especial entre el cantautor banyolí Jordi Torrent, veu, guitarra i compositor de Morgat Morgat, i Publio Delgado, un dels guitarristes més versàtils de l’escena musical actual. Els dos músics compartiran escenari per primer cop amb un repertori especialment dissenyat per a l’ocasió.\nDissabte segueixen amb propostes molt variades, originals i actuals. Al matí, dedicaran una estona a aprendre a ballar Lindy Hop, el ball dels anys 30 que torna a ser d’actualitat, a càrrec de l’escola de dansa dANS, i a la tarda podran aplicar tot el que han après al costat de l’Estany, davant la gelateria Janeret amb The Fig Pickers. Al vespre se celebrarà el 8è Jazztronòmic, que enguany anirà a càrrec del Genís Bagés Trio, una formació dedicada a la música improvisada que entre sons, silencis, textures i paisatges ens convidaran a tastar la seva música a través dels plats del restaurant Vilar en una simbiosi entre gastronomia i música. I ja ben entrada la nit al parc de la Draga, l’actuació del saxofonista i compositor Llibert Fortuny, un dels més reconeguts músics de l’escena catalana. Amb una carrera musical admirable que l’ha portat a compartir escenari amb Chick Corea o la Greg Hopkins Band, Fortuny s’atrevirà a tocar amb IEPI, pur jazzcore progressiu i progressista d’aquest estrany trio instrumental banyolí. Per tancar el dia, sessió punxada amb DJ Edu Domingo, una proposta original que ajudarà a escoltar el jazz des d’una altra perspectiva.\nClourà el Festival amb el Pícnic Jazz al parc de la Draga, un entorn incomparable per gaudir a l’aire lliure de bona música. Com cada any, arranca amb el tradicional concert familiar per acostar els més petits al món de la música, de la mà de País de Cotó, un grup d’animació amb 15 anys d’experiència que oferirà un espectacle basat en danses, cançons i contes de creació pròpia, amb molta participació del públic que l’escolta. Seguiran amb dos músics en constant evolució i amb una llarga trajectòria musical: Andreu Zaragoza & Rubén Fernández. En aquesta ocasió, el marc és l’experimentació a partir de temes de Milton, Björk, Kurt Rosenwinkel, Toninho Horta… arranjats pel duo sota una sofisticada maquinària de loops i efectes. Tot seguit, Cèsar Joaniquet, un dels més joves exponents del jazz català, presenta el seu projecte acompanyat de grans músics com són el bateria Ivo Sans i Tito Juan a la guitarra, amb qui portaran al punt més alt el desenvolupament de la improvisació.\nI aquest any la traca final la posen els The Gramophone Allstars Big Band. El grup, ampliat ara a format de big band, explora i reescriu el camí recorregut dècades enrere pels músics de l’illa caribenya en descobrir els hits del soul, el funk o el rhythm&blues.\nEl cuiner olotí Pere Planagumà farà tallers de cuina a les escoles de Camprodon


La defensa de Roger Español nega que existeixi un informe que l'acusa d'agressions a policies\nLa defensa de Roger Español nega que hi hagi cap informe que l’acusi d’agressions a policies\nHo ha declarat davant el jutge el cap de la brigada provincial d'informació de Barcelona en el judici contra el procés\n02.04.2019 - 21:38\nActualització: 02.04.2019 - 23:38\nEl cap de la brigada provincial d’informació de Barcelona, el comissari amb TIP 018564, ha acusat Roger Español d’haver comès cinc agressions a policies durant l’actuació de la policia a l’institut Ramon Llull de Barcelona el primer d’octubre de 2017. Ha afegit que hi ha un informe que acredita les cinc agressions, que va ser lliurat al jutjat d’instrucció número 7 que investiga les càrregues de l’1-O a Barcelona; Español hi consta com a víctima i com a investigat per un delicte d’atemptat contra l’autoritat.\nAnaïs Franquesa, advocada del centre de drets humans Irídia que va presentar la querella de Roger Español contra els antiavalots, ha desmentit l’afirmació del cap de la brigada policíaca. És ‘extremadament alarmant’, ha dit, que el comissari hagi fet referència en la seva declaració a ‘un informe inexistent, o almenys inexistent fins ara’.\nA més, ha recordat que el mes de febrer passat, quan Español va declarar davant el jutge instructor, no li van consignar cap pregunta per agressions directes als policies ni consta que deixés ferit cap agent.\nEspañol, que concorre a les eleccions generals a la llista Front Republicà encapçalada per Albano-Dante Fachín, va reconèixer en la seva declaració davant el jutge instructor que havia llançat una tanca metàl·lica contra els policies però no per lesionar ningú, sinó per barrar-los el pas i impedir que continuessin pegant la gent.


Aquesta activitat amb caràcter pedagògic i educatiu, es realitza en horari lectiu i té com a objectiu potenciar els hàbits de participació i consum cultural entre els més joves, apropant-los al món de les arts escèniques i la música.\n“La casa de les Gorguetes”\nL’espectacle amb el qual s’obre enguany la programació d’aquesta campanya és “La casa de les Gorguetes”, una producció feta a mida pel Teatre la Gorga i interpretada per actors de La Planeta, de Girona, i de Gespa Teatre, de Palamós.\nAquesta obra s’ha programat per avui 9 i demà 10 de novembre i és adreçada als alumnes de cicle Infantil I-3, que s’apropen per primera vegada al món de les arts escèniques. Mitjançant aquest espectacle d’iniciació els alumnes més menuts coneixent l’espai escènic del teatre amb el qual s’hi podran familiaritzar, coneixeran el que és un teatre per dins i què s’hi fa, per tal que la seva primera experiència teatral sigui la més enriquidora i delicada possible.\nCampanya de Teatre per a Escolars a Palamós 2021-2022\nLa Campanya de Teatre per a Escolars a Palamós s’estructura en tres sessions que coincideixen amb els tres trimestres del curs escolar i ofereix espectacles en viu de diferents gèneres: música, teatre de text, audicions musicals i espectacles de dansa.\nEl primer gènere amb el que s’inicia aquesta edició és el dedicat a espectacles de música, i durant els dies 9, 10, 16, 17, 18, 19, 23 i 24 d’aquest mes de novembre, i en sessions de matí i tarda, tots els escolars palamosins, des de P-3 a 6è de Primària, passaran pel Teatre La Gorga per gaudir-ne.\nLa segona sessió serà dedicada al gènere teatral i tindrà lloc el mes de gener de 2022, i finalment la tercera sessió dedicada a la dansa i/o circ es durà a terme el mes de maig de 2022.\nSamfaina de Colors, Les Anxovetes i Marcel Tomàs\nLa resta d’espectacles musicals que es programen aquest mes de novembre al Teatre La Gorga son: “Andròmines”, de Cia. Samfaina de Colors, que tindrà lloc els dies 18 i 19, i que és adreçat als alumnes de Cicle Infantil I-4 i I-5. Per als alumnes de cicle Infantil Inicial i Mitjà 1r, 2n i 3r, els dies 23 i 24, s’ha programat l’espectacle “Ondina”, del grup d’havaneres Les Anxovetes.\nFinalment per als alumnes de cicle Infantil Mitjà i Superior 4t, 5è i 6è s’ha programat l’espectacle “Els colors de DukeEllington”, de Cascai Teatre, al capdavant del qual hi ha l’actor Marcel Tomàs, i que per aquesta producció compta amb la participació de diversos integrants de la Girona Jazz Project.\nA cada convocatòria trimestral que es fa a les escoles, s’adjunten els dossiers pedagògics de les companyies participants i els links dels espectacles per tal que des dels centres educatius es treballi l’activitat amb els alumnes abans i també després d’assistir als espectacles programats, i així treure el màxim profit de cada experiència.\nUn total de 1693 alumnes de les escoles d’infantil i primària de Palamós i també del municipi de Vall-llobrega, participen d’aquest programa amb voluntat totalment inclusiva.\nLa programació de la Campanya de Teatre per a Escolars és finançada per l’Ajuntament de Palamós amb el suport de la Direcció General de Promoció Cultural de la Generalitat de Catalunya.


Federació Catalana de Voleibol - Tenda Online FCVb - Equipació de voleibol - Material per voleibol - Notícies - General - Estudiants i professors de Cerdanyola coneixen el voleibol\nLa Federació Catalana de Voleibol organitza entre avui i demà dues jornades de promoció del voleibol a Cerdanyola del Vallès. L’objectiu d’aquesta activitat, a part de promocionar aquest esport, és donar material de formació a professors i donar suport al club local. Més de 400 alumnes participaran d’aquesta activitat.\nEl PEM Guiera de Cerdanyola del Vallès acull entre avui i demà aquestes jornades de promoció de voleibol on els més de 400 alumnes del primer cicle de secundaria dels centre educatius de Cerdanyola passaran per conèixer aquest esport. D’aquesta manera els estudiants no només coneixen l’activitat sinó que també se’ls obren les portes a que coneguin el club de voleibol local, el CV Cerdanyola, i la possibilitat de practicar aquest esport a la seva localitat.\nD’altra banda, es compleix també l’objectiu de facilitar material didàctic actualitzat als professors dels centres que hi participen per poder incloure l’activitat de voleibol a les seves classes. A més, es dóna suport al club local per aconseguir vincles amb les escoles de la localitat, el que permet crear sinergies conjuntes.\nLa Federació Catalana de Voleibol organitza aquesta trobada amb la col·laboració del Consell Esportiu del Vallès Occidental Sud i amb la participació activa del CV Cerdanyola.


Dansa. Quinzena Metropolitana, torna al Prat amb la seva quarta edició\nInici » Actualitat » Notícies » Dansa. Quinzena Metropolitana, torna al Prat amb la seva quarta edició\nTEMES: Cultura,Teatre L’Artesà,Arts en Viu, Centre Cívic Jardins de la Pau, L'Escola d'Arts en Viu\nAquest any el Prat hi participa amb l’espectacle 'Euforia' i els artistes convidats d’Artefactes escènics\nImatge de l'espectacle EUFORIA\ndimarts, 23 febrer, 2021 - 13:00\nLa quarta edició de Dansa. Quinzena Metropolitana 2021, torna del 5 al 21 de març agermanant 10 municipis per celebrar la dansa i reivindicar el teixit local.\nEnguany el Prat hi participa acollint la peça de dansa aèria Euforia, de la cia. Sacude, que es podrà gaudir als exteriors del Centre Cívic Jardins de la Pau, divendres 5 de març, a les 17.30 h. L’espectacle es podrà veure a l’aire lliure però, per garantir la distància de seguretat, l’aforament és limitat i cal reservar les entrades gratuïtes a través de la web a partir d’avui 23 de febrer, a les 17 h.\nLa complicitat de les Arts en Viu del Prat i el festival, però, no es queda en l’exhibició, sinó que involucra la formació i creació artística, col·laborant amb l’assignatura d’Artefactes escènics de L’Escola d’Arts en Viu: aquest trimestre l’alumnat connectarà amb la pràctica conceptual de Pere Jou i Aurora Bauzà, artistes que treballen la relació entre el cos i la veu, explorant el potencial escènic/poètic de les dinàmiques plantejades. El 6 de març aquests creadors, dins el marc de la Quinzena Metropolitana, presenten a Barcelona la peça I AM (T)HERE.\nEl Centre Cívic Jardins de la Pau i la pràctica\nEl cos i la dansa, en el sentit més complet del treball artístic relacionat amb el moviment, és un dels eixos principals del projecte de Jardins de la Pau. S’han promogut tallers que fomenten la pràctica cultural de la dansa i el ball passant per diferents estils. També sessions amb música en directe que han fet ballar veïnes i veïns de totes les edats. Des de fa 15 anys es promou la Festa de la Dansa que aplega totes les entitats de dansa de la ciutat en motiu del Dia Internacional de la Dansa i processos participatius de creació col·lectiva com la Nit en Dansa.\nMolts artistes que participen en la Quinzena, han passat pel Prat\nDins del projecte del Teatre L'Artesà, la dansa i el moviment hi són molt presents i es treballen d'una manera transversal en diferents àmbits. Així, en aquesta edició de Dansa. Quinzena Metropolitana podem veure figures que els darrers mesos han travessat el Prat amb les seves creacions, com és el cas de Juan Carlos Lérida que va articular el procés de creació de El Monte de los Olivos amb el guionista pratenc Joan Marimón, del qual va néixer la peça que es va poder veure al novembre a la Sala Petita de L’Artesà.\nTambé Guille Vidal-Ribas i Javi Casado, que han estat part de l’última edició del projecte educatiu Camins Vius amb la seva conferència ballada sobre danses urbanes Transmissions, es podran veure a Barcelona i L’Hospitalet.\nLa cia. Brodas Bros, que ens va regalar grans moments de dansa i emoció al Nadal, a la Sala Gran de L’Artesà, també hi participa portant a Esplugues la peça Topa, en col·laboració amb Kukai Dantza.


Vols barats de Melilla a Dallas a Iberia\nVols barats EUA Dallas Melilla-Dallas\nNecessitem que ens indiquis les dates concretes del viatge per poder mostrar-te els preus per a aquest trajecte.\nVols barats de Melilla a Dallas (DFW) de Melilla a Dallas Melilla-Dallas, EUA\nOn et portem?\nSi l'origen i la destinació són a Espanya, se't mostrarà l'opció de "família nombrosa". Si, a més, esculls com a origen o destinació algun punt de les Illes Canàries, les Illes Balears o Melilla, se't mostrarà l'opció de "resident" en alguna d'aquestes regions. I, si el vol és entre Madrid i Barcelona, s'activarà l'enllaç de "Buscar Pont Aeri".\nQuan comencis a escriure se't mostraran suggeriments als camps d'origen i destinació, pels quals et pots desplaçar amb les tecles de fletxa cap amunt i cap avall\nVull fer múltiples trajectes\nTipus de viatge\nDes dels 2 anys fins als 12 anys sense complir\nFins als 2 anys sense complir\nQuina classe t'agrada?\nLa classe de viatge estàndard en qualsevol vol amb preus més barats.\nOfereix la millor experiència de confort i servei.\nMés econòmica Turista Premium Business Class\nEts família nombrosa?\nSelecciona aquesta opció si tens dret a la subvenció de família nombrosa. Recorda que has de presentar la documentació acreditativa.\nNo General Especial\nSelecciona la teva residència si tens dret a la subvenció. Recorda que has de portar el certificat de residència.\nNo\tResident a les Canàries\tResident a les Canàries Resident a les Balears\t(ca) Residente en Baleares Resident a les Balears\tResident a Melilla\nLes meves dates són flexibles\nConsulta l’oferta de vols Espanya i reserva el teu bitllet d’avió en línia. Iberia et garanteix els millors preus d’última hora per a la nostra oferta de vols barats Espanya.\nEls preus mostrats corresponen a cerques de vols a Espanya fetes recentment per clients. Poden canviar segons la disponibilitat de places, possibles variacions de tarifes, taxes i altres suplements en el moment de fer la consulta. Els preus per trajecte són aplicables comprant bitllets d’anada i tornada.\nLloga un cotxe i guanya Avios\nTria el teu hotel perfecte\nLes nostres millors ofertes\nVols barats a EUA\nConsulta l’oferta de vols de Melilla a Dallas i reserva el teu bitllet d’avió en línia. Iberia et garanteix els millors preus d’última hora per a la nostra oferta de vols barats de Melilla a Dallas.\nEls preus mostrats corresponen a cerques de vols a de Melilla a Dallas fetes recentment per clients. Poden canviar segons la disponibilitat de places, possibles variacions de tarifes, taxes i altres suplements en el moment de fer la consulta. Els preus per trajecte són aplicables comprant bitllets d’anada i tornada.\n© Iberia 2020


Granja d'activitats - Engranatges. B Toys - Stoksdidactic\nCaracterístiques de Granja d'activitats - Engranatges\nLa marca de joguines B. Toys ens porta una de les seves últimes novetats: La granja d'engranatges. Pensada per a nens a partir d'un any, aquesta joguina està farcida d'activitats amb les que descobrir i entretenir-se.\nD'una banda tenim els encaixos, cada animal correspon a un encaix diferent i haurem d'esbrinar on va cada un. Un cop col·locats, si els apretem faran el so característic de cada un.\nA més, els encaixos està unit als altres mitjançant engranatges de manera que si gires 1, giren tots!\nFinalment, al centre tenim a una gallineta amb els seus ous que, a més de tenir llum, s'anirà movent al ritme dels altres.\nUna joguina d'activitats molt completa i entretinguda, perfecte per estimular els sentits dels més petits.\nJocs d'Encaixar , Joguines i Jocs Sensorials , Jocs de Percepció Auditiva , Jocs de Percepció Visual , Joguines , Joguines per Edats , 1 a 2 anys ,


SorroBloc: BERLIN, visita a Potsdam...06 (M-S.10)\nEl darrer dia de la nostra estada per terres alemanyes, dijous 24 de març, el vam dedicar a conèixer la bonica ciutat de Potsdam, la capital del land de Brandenburg, situada a la perifèria sud-occidental de Berlín, a la riva del riu Havel (afluent dret de l'Elba).\nAquest indret fou residència dels reis prussians, on hi construïren el Palau de Sanssouci, palau de marbre, i també el Palau de Cecilienhof, on l'any 1945 tingué lloc la històrica conferència de Potsdam.\nPer arribar a la ciutat hem de travessar l'històric pont de\non es feien intercanvis d'espies i/o pressoners, tal com va quedar reflectit en una magnífica pel·licula de Steven Spielberg, anomenada "El pont dels espies" (vegeu), basada en l'incident de l'U-2 (1960), durant la Guerra Freda.\n(aspecte del pont a l'època prussiana)\nUn cop arribats a la ciutat passejàrem pels seus carrers i visitàrem els Palaus i els seus respectius parcs, declarats Patrimoni de la Humanitat per la UNESCO, després de la reunificació alemanya l'any 1990.\nEls primers edificis que veiem tenen un cert aire holandès,\n(es dia de mercat a la gran plaça)\n(i podem veure tota la varietat de patates del país)\nl'església i el molí de la ciutat)\n(més construccions d'estil holandès)\nArribem a visitar el primer palau de SansSouci,\namb els seu entorn de grans jardins...\nEra el palau d'estiu oficial de Frederic el Gran, Rei de Prússia, a Potsdam, prop de Berlín. Sovint se'l considera entre els rivals alemanys de Versalles, tot i que l'estil de Sanssouci és d'un absolut rococó i que és bastant més petit que el seu homòleg francès. Es també notable pels nombrosos templets i pavellons disseminats pel parc que envolta el conjunt.\nAmb només deu habitacions principals, va ser edificat al cim d'un petit turó situat al bell mig del parc. Tan gran va ser la influència del gust personal de Frederic en el disseny i decoració del palau, que el seu estil ha estat cualificat de "Rococó fredericià".\nFrederic sentia el palau com una propietat tan personal que el considerava "un lloc que moriria amb ell".\nVa ser construït entre el 1745 i 1747 com a residència privada del rei Frederic, on pogués relaxar-se lluny de la pompa i la cerimònia de la cort de Berlín. Aquesta circumstància és palesa en el mateix nom del palau: SansSouci (vegeu aquí)...\n... si voleu saber una mica més de la seva història.\nAquí en el jardí hi ha la senzilla tomba de Frederic el Gran, rei de Prússia, una senzilla làpida al terra amb una corona de llaurer i amb tres patates que la població acostuma a dipositar-les damunt la làpida en senyal d'agraïment al monarca que va ser qui va introduir la patata al país...\nUns quants detalls de la decoració barroca de l'interior\n(la reixa exterior)\nAnem a dinar al restaurant "Alter Stadwachter", i seguidament ens traslladem fins l'altre petit Palau de Cecilienhof.\nÉs un palau ubicat en la part nord del parc Neuer Garten, a Potsdam, a prop del llac Jungfernsee.\nCecilienhof va ser el darrer palau construït per la família Hohenzollern.\nL'Emperador Guillem-II d'Alemanya el va fer construir per al seu fill el príncep Guillem de Prússia y la seva esposa, la princesa Cecília de Mecklemburgo-Schwerin.\nL'edificació fou dissenyada per Paul Schultze-Naumburg en un estil similar a una casa de camp anglesa d'estil Tudor, i fou construïda entre el 1914 i 1917.\nAquest lloc tant discret, senzill i original, ben situat vora el llac i lluny de la població, fou el lloc escollit pels representants dels aliats de la Segona Guerra Mundial, per a celebrar la famosa "Conferència de Potsdam".\nLa reunió es va celebrar entre el 17 de juliol i el 2 d'agost de 1945.\nEls participants van ser la Unió Soviètica, el Regne Unit, i els Estats Units, els més poderosos dels aliats que van derrotar les potències de l'Eix.\n(Aquesta és la sala on es van signar els acords)\nEls caps de govern d'aquestes tres nacions eren el secretari general del Partit Comunista, Stalin, Churchill, (després el primer ministre Clemente Attlee), i el president Harry Truman, respectivament\nStalin, Truman, i Churchill (The Big Three), havien acordat decidir com administrarien Alemanya, que s'havia rendit incondicionalment nou setmanes abans, el 8 de maig.\nEls objectiusde la conferència també incloïen l'establiment d'un ordre de postguerra, assumptes relacionats amb tractats de pau i l'estudi dels efectes de la guerra.\n(*) Clement Attlee, va succeir a Churchill en guanyar les eleccions de 1945.\nSi voleu conèixer amb més detall el contingut dels\nAcords de la Conferència (vegeu aquí)\nDesprés d'aquesta visita tant interessant, en especial per l'alt nivell històric que representava, vam fer camí de retorn cap a Berlín.\nI en arribar a l'hotel, tant la M. com jo mateix, vam decidir arribar-nos a veure un centre comercial espectaculat que hi ha a tocar de la Potsdamer Platz, el Sony Center, i que encara no havíem tingut ocasió de fer-ho. Hi vam anar en autobús.\n(cobertura espectacular amb làmines que canvien de color)\nDes d'aquest punt, vam agafar un taxi de retorn a l'hotel...\nAixí, acabà feliçment la nostra estada de 6 dies per terres alemanyes, durant la setmana Santa del 2016, visitant Dresden, Leipzig, i finalment Berlin i Potsdam.\nI com a últim record, penjo aquí la foto de tot el grup davant la porta de Brandenburg Tor.\n(la foto del grup de POL viatges)\nBerlín, 21 de març 2016\nAquí acaba, ara sí definitivament, la crònica alemanya...\nEtiquetes: Berlín, Cecilienhof, Palaus, Potsdam, Sanssouci


Lloc: Krakow , Polònia\nInscripció de films acabats abans del 31 d'Octubre de 2017\nInscripció de films acabats després del 31 d'Octubre de 2017\nEl Festival de Cinema de Cracòvia és un dels esdeveniments més antics d'Europa dedicats a llargmetratges documentals, animats i curts. El nucli consisteix en quatre competicions d'igual rang: el concurs de pel·lícules documentals, concurs de curtmetratges, competició nacional i concurs de documentals de música DocFilmMusic. Durant els vuit dies del festival, els espectadors tenen la possibilitat de veure unes 250 pel·lícules de Polònia i de tot el món. Es mostren en seccions de competició i en projeccions especials. El festival està acompanyat d'exposicions, concerts, espectacles a l'aire lliure i reunions amb artistes. Cada any, el festival és visitat per aproximadament 700 convidats polonesos i internacionals: directors, productors, programadors de festivals i nombrosos públics de Cracòvia.


(Riudarenes, La Selva)\n41º 49,691'N ; 2º 39,612'E\nLes notícies més antigues d'aquesta casa forta les trobem a finals del segle XIII, quan va ser objecte d'un setge protagonitzat pel comte d'Empúries, que atacava a un vassall rebel. Aquest setge va tenir tanta repercussió que va ser necessària la intervenció de rei Jaume II.\nL'edifici, construït a finals del segle XII, té planta trapezoïdal i una alçada d'uns 10 metres.\nEncara es conserva la divisió interna de l'edifici. La torre té dues plantes, cobertes amb volta apuntada.\nEn un dels extrems encara es pot veure el forat que comunicava les dues plantes.\nEn la planta inferior s'observen les nombroses espitlleres que es van obrir en els murs, de gairebé dos metres d'amplada.\nA la façana oest trobem les dues portes d'accés. La que hi ha en el pis superior era l'original. Està formada per un arc de mig punt adovellat. Els dos forats que hi ha sota la porta servien per subjectar l'estructura de fusta que permetia l'accés.\nL'altra porta, situada a peu pla, es va construir posteriorment. El seu arc de mig punt està fet amb grans dovelles.\nA pocs metres d'aquesta porta podem veure les restes del que podria ser la cisterna del castell.\nLa torre estava protegida per un anell de muralles, de les que queden pocs vestigis en peu. El més important encara conserve tres espitlleres i l'encaix on hi havia la porta d'accés al recinte.\nEm va sorprendre trobar aquesta torre abandonada en un estat de conservació força bo. Resulta engrescador descobrir aquests indrets, mig amagats per la vegetació. Lamentablement l'estat d'abandó a que està sotmesa podria ser la seva perdició. En el sector nord-oest es pot veure un gran forat en la base de la torre. De moment l'amplada dels murs fa que l'edifici no s'hagi ensorrat, però si continua l'erosió en aquest sector podria causar un greu perjudici a l'estabilitat de la torre. Cal posar-hi solució abans no sigui massa tard...


Fundació ACE renova la seva identitat corporativa | Ace Alzheimer Center Barcelona\nInici | fem que l'Alzheimer sigui història > Noticias > RSC\nFundació ACE renova la seva identitat corporativa\nEl camp de l'atenció assistencial de persones amb demència i Alzheimer, així com el de diagnòstic i investigació d'aquestes patologies, ha evolucionat al llarg dels anys.\nFundació ACE també ho ha fet durant aquests darrers 30 anys de trajectòria. El que va començar sent un centre per aplicar un nou programa de psicoestimulació per a persones amb deteriorament cognitiu, avui és una entitat que diagnostica a més de 7.500 persones a l'any, atén més de 250 persones en el seu hospital de dia i centre de dia, compta amb un equip d'investigadors que es dediquen a conèixer els orígens de la malaltia d'Alzheimer i una unitat d'assajos clínics que busca un tractament eficaç per aturar o curar el deteriorament cognitiu.\nFruit d'aquesta evolució, Fundació ACE s'ha sotmès a un canvi en la seva identitat corporativa que es materialitza en una renovació del logotip i, per tant, en una nova marca que ja s'està aplicant a xarxes socials, cartelleria interna, catàlegs, documents, presentacions corporatives i, properament, al renovat web de l'entitat.\nD'aquesta manera, Fundació ACE passa a ser Ace Alzheimer Center Barcelona amb l'objectiu d'obrir-se a la ciutadania i posicionar-se com una entitat líder en el camp de l'Alzheimer i altres demències a Espanya. Per a aconseguir-ho, Ace s'ha aliat amb l'empresa barcelonina de branding Firma, que ha redissenyat el logotip i les aplicacions gràfiques de l'entitat.\nPer al nou logotip d'Ace s'ha fet evolucionar els tres colors originals de Fundació ACE; el vermell, el blau i el groc; per a crear una barra en degradat en aquestes tres tonalitats que evoca la pèrdua de memòria, símptoma principal de l'Alzheimer.\nAquesta combinació de colors també recorda l'alba i invoca el pensament positiu i una esperança per a les persones que conviuen amb una demència, ja que Ace Alzheimer Center Barcelona segueix treballant perquè un dia l'Alzheimer sigui història.\nPer a Miren Jone Gurrutxaga, directora general d'Ace Alzheimer Center Barcelona, "aquest és un canvi a futur, una evolució que la mateixa història de l'entitat ha dictat. Fa anys que estem creixent i millorant els nostres serveis i, si evoluciona la fundació, també ho ha de fer la seva marca. Gràcies a la gran feina d'una agència experta en el disseny de marca, Firma, hem redissenyat el logotip i les aplicacions corporatives per a escometre l'objectiu d'obrir-nos a tota la ciutadania i arribar a totes les persones amb deteriorament cognitiu".\nPer la seva banda, la Dra. Mercè Boada, cofundadora i directora mèdica d'Ace Alzheimer Center Barcelona, diu "estar molt satisfeta amb la renovació de la marca". I afegeix "hem fet un salt qualitatiu molt important i hem professionalitzat l'anterior imatge corporativa. Ara el relat de la nostra missió i els nostres valors encaixa amb la imatge i la identitat que projectem al món. A Barcelona hi ha una entitat, Ace Alzheimer Center, que es preocupa i s'ocupa de les persones amb deteriorament cognitiu o demència, de les seves famílies, i de treballar dia a dia perquè l'Alzheimer sigui història".


i François Fillon | enciclopèdia.cat\nEs diplomà en dret públic a la Universitat de Maine de la seva ciutat (1976) i el 1977 amplià estudis a la Universitat René Descartes de París. Del 1976 al 1980 fou col·laborador del diputat de l'RPR Joël Le Theule, ministre de Transports i de Defensa.\nAl maig del 2007, Nicolas Sarkozy, elegit ja president, nomenà Fillon primer ministre en substitució de Dominique de Villepin, càrrec en el qual fou confirmat en les legislatives del juny. Al novembre del 2010 presentà la dimissió al capdavant de tot el seu Govern, després de fortes tensions derivades de les reformes dràstiques del sistema de pensions i altres qüestions, com el tracte donat als gitanos romanesos. Sarkozy, però, mantingué Fillon en el càrrec al capdavant del nou Govern.\nEl protagonisme de Sarkozy deixà en un segon pla la seva gestió com a cap de Govern. No obstant això, continuà aplicant les ulteriors mesures d’austeritat impulsades des de la presidència. Després de les eleccions presidencials del 2012, en què Sarkozy fou derrotat en segona volta al mes de maig pel candidat socialista François Hollande, Fillon dimití el càrrec, en el qual fou substituiït per Jean-Marc Ayrault. Tanmateix, al novembre del 2016, superà Nicolas Sarkozy i Alain Juppé en les primàries per a les eleccions presidencials del 2017 i fou elegit candidat oficial de Les Républicains. Investigat per un presumpte afer de contracte laboral fraudulent, fou derrotar en la primera volta de les eleccions presidencials (abril del 2017) en restar en tercera posició.


posté le 04-12-2009 à 14:41:01\nCada cop que torni a la Provença, surti de l’autopista abans de Nimes. Agafi la carretera d’Arle. Travessi Vauvert i Sant Gèli. Cada cop, pensi en el mateix llibre : La bèstia del Vacarès de Josèp d’Arbaud. Si l’autor hagués redactat aquesta novel·la en una llengua imperial com l’anglès, el francès o l’alemany, segur que brillaria al firmament de la literatura mundial. Josèp d’Arbau, tota la seua vida, tingué el mal costum d’escriure en la seua llengua, el provençal de la baixa vall del Roine. Admiri molt el traductor Jaume Figueras i Trull que, any rere any, incorpora a la nostra cultura, amb passió i abnegació, els clàssics del país veí. Me refereixi naturalment a Occitània…No comparteixi sempre les seues tries en la traducció, però ens proposa una versió plausible, rica i fidel, una edició feta amb el cor i la sang. Figueras, a més, ha escrit un postfaci magistral i una transcripció en grafia clàssica del text original. La norma de Loís Alibert, adoptada per quasi tots els escriptors occitans, es revela més accessible als lectors catalans que no pas la grafia felibrenca de l’original.\n‘ El text, l’he reconstituït de manera tan ajustada com he pogut. Força sovint l’he hagut d’adobar, de traduir, gairebé, per a fer entenedora la pintoresca barreja de francimand, provençal i llatí de sacristia. ‘ (pàg 13) (‘ un mesclum espetaclós ‘i ‘ paura latinalha’ en versió original)\nNo vull pas desflorar la història, esbravanar-ne els perfums de l’agonia magnífica d’una llengua i d’una civilització. Com Frederic Mistral que brindava a la Causa Vençuda, d’Arbau sap que el provençal ha perdut el partit davant la modernitat, Tant se val. Amb imatges superbes, una frase clàssica i atemporal, de marbre, com els poemes del mestre de Malhana, d’Arbau ens guia pels estanys i els caminois del seu país en un passeig romàntic, endinsant-se en una meditació finesecular sobre els orígens de la humanitat i la fi del món. Renova la novel·la emprant algunes convencions literàries tan tradicionals com el manuscrit perdut, la precisió geogràfica, la presència d’una Bèstia misteriosa des del títol. D’Arbau va més enllà d’aquests tòpics creant un món enyoradís i estrany, un món tan oníric i present com el Valois de Gérard de Nerval a Sylvie. Partint de l’ultralocal, de la microtoponíma més immediata amb un provençal comarcal, Josèp d’Arbau accedeix a l’universal.\nEn una atmosfera llobrega, els dos protagonistes oscil·len entre el sol del primer matí del món i la negror de la darrera nit. ‘ Devien ser les sis, a tot estirar, però com que els dies s’escurçaven i tenien lluna nova (en agantant li pichòts jorns e la luna en virant novèla) així que queia la tarda ja fosquejava. ‘ ( p 25) Frederic Mistral va donar al provençal els seus versos. D’Arbau li va llegar la seua novel·la. Mentre hi hagi bons lectors, la literatura de Josèp d’Arbau encara palpitarà com les aigües mortes de l’estany del Vaccarès, un estany que ja no existeix ben bé i que potser no ha existit mai.\nFlorenci Salesas le 06-12-2009 à 10:06:44\nFa poc va haver-hi la presentació a Barcelona. Tothom me'n parla meravelles.\nM'agradaria molt llegir-la en aquesta barreja de provençal que parles, sentir l'aroma autèntic del text. Però desgraciadament em costa molt. He començat a llegir Mireio, en una versió bilingüe provençal-francès i em deprimeix veure que em cal recórrer al sefon tota l'estona per entendre el sentit de gairebé cada frase. Bé, per conèixer les coses com cal, cal temps. Haurem d'anar a cursos de paciència també.\nUna crítica estupenda. M'ha tret dubtes sobre que demanar per reis.


JxCat critica la decisió de Fiscalia i la contraposa a la del grup de treball de l'ONU\nPublicat 29/5/2019 19:55:49 +02:00CET\nEl vicepresident primer del Parlament, Josep Costa (JxCat), ha criticat aquest dimecres la decisió de la Fiscalia General de l'Estat de mantenir la petició de penes per als dirigents sobiranistes que estan sent jutjats pel Tribunal Suprem.\nEn declaracions des dels passadissos del Parlament, ho ha contraposat amb la resolució del grup de treball sobre 'Detenció Arbitrària' de l'ONU que reclama l'alliberament immediat de tres dels encausats: Jordi Cuixart, Jordi Sànchez i Oriol Junqueras.\n"Les dues decisions --la de Fiscalia i la del grup de treball-- són dues cares del distanciament de l'Estat respecte als drets humans i el respecte per la democràcia i les llibertats", ha expressat el diputat català de JxCat.\nPer a Costa no podia haver estat "una coincidència més desafortunada" que el pronunciament de la Fiscalia hagi coincidit amb el del grup de treball, i ha confiat que aquest mateix grup es pronunciï també pròximament a favor de l'alliberament de la resta de presos sobiranistes.\nJxCat considera que, d'una banda, l'Estat està perseguint els dirigents sobiranistes encausats i, per l'altre, el grup de treball de l'ONU demostra que hi ha "una comprensió internacional" cap a les demandes de llibertat dels mateixos dirigents.


cmd:tac:agora-nodes:dinamitzacio:blogs:crono_i_cal:index [Formació del professorat]\nCrono i cal\nCronogrames i calendaris\nPer gestionar la nostra pàgina web de manera pragmàtica, necessitem establir uns criteris que ens facilitin la feina. Una bona planificació de les tasques que hem de realitzar ens ha de permetre treballar amb més previsió i no anar a corre cuita i/o improvisant.\nTenim eines a l’abast que ens poden permetre planificar les accions en el nostre web. Definir encarregats, tasques, temporalització, redacció, revisió, publicació…\nLa primera eina que ens facilitarà la feina és el Calendari. Una eina senzilla que segurament ja utilitzem en el nostre centre.\nLa segona és el Cronograma, una eina visual destinada a planificar les tasques.


Un rebost de cultura popular | Clàudia Roca Farrerós\nClàudia Roca Farrerós. Girona.\nEl grup Germà Negre ha presentat el seu nou disc “Molt de porc i poca salsitxa” al Pati Cultural, que s’ha celebrat al claustre de la Diputació de Girona coincidint amb Temps de Flors. Clàudia Roca en fa la crònica a Núvol.\nGermà negre ha presentat un nou disc al Pati Cultural de Girona\nSempre és interessant saber per què i com apareixen nous grups de música catalana, alguns ho decideixen de la nit al dia, d’altres s’ho pensen bé, altres ja ho són però encara no ho saben… Un grup musical és una cosa seriosa i s’ha de pensar bé abans de donar el sí definitiu, però llavors arriba Germà Negre i tot deixa de tenir sentit: l’aparició còsmica de la Moreneta va ser la causa que aquests cinc nois comencessin aquest projecte que a poc a poc ha anat creixent, i aquest any 2018 estrenen el seu segon disc.\nAbans de començar el concert, es va fer una presentació de “Càntut, cançons de tradició oral”, un projecte molt lligat amb l’estil de Germà Negre. El projecte “Càntut” neix l’any 2012 i es defineix com un recull de cançons populars de les comarques gironines, cançons cantades pels nostres avis i besavis —o fins i tot de generacions més llunyanes— al carrer, a la feina, a casa o a les tavernes. Un recull de material que serveix tant per reivindicar el patrimoni com per conèixer millor el nostre territori i la nostra història. Aquesta manera de difondre música oral i tradicional, ha servit de base per a Germà Negre, el qual té un repertori eclèctic que passa per molts gèneres, però assegurant-se sobretot que la base mare sigui sempre el de festa major que tant caracteritza les nostres terres.\nAquest any, durant els dies 16, 17 i 18 de novembre, es durà a terme a Cassa de la Selva la tercera edició del Festival Càntut, per continuar reivindicant la cultura musical i popular gironina, però sobretot catalana.\nDesprés d’aquesta breu explicació, va començar la festa. Tot i així, els banyolins no van presentar totes les cançons del seu nou disc, sinó que van decidir fer una barreja de temes dels seus dos treballs: Els àngels fan torrades (2015) i Molt de porc i poca salsitxa (2018). Amb un estil molt alegre, senzill i desenfadat, van presentar La Bepa, cançó del seu primer disc, seguida de La Pauleta, una cançó de taverna transformada en ranxera que forma part de Molt de Porc i poca salsitxa. Una de les coses que més sorprenen és la interacció del grup amb el públic; en un moment donat, el cantant (Adrià Dilmé) va posar el seu mòbil enganxat al micròfon perquè el públic escoltés la gravació d’una senyora que canta una cançó popular. D’això tracta el “Càntut”, de gravacions i reculls de cançons. D’aquesta manera es presenta El Porc, cançó del nou disc que agafa aquest tros gravat i l’allarga, creant una nova peça.\nPolifacètics, divertits i esbojarrats, Germà Negre va completar el seu concert amb temes del primer disc com Va passar a Collsacabra —cançó original del disc Cants al Vent (1973) dels Esquirols—, i nous treballs com la versió folk a guitarra i violí de l’himne oficial de la Vall d’Aran, Muntanyes Araneses, o La Botifarra, una cançó que neix a partir d’una estrofa de La Trinca del seu tema El Tururut, que es troba al disc Opus 10 (1976) i que té un videoclip genial i molt recomanable. L’única pega? La durada del concert, que no va passar dels trenta minuts.\nGuitarres passades per aigua\nEl passat diumenge 13 de maig, el Pati Cultural havia programat el concert d’un ensemble de guitarres dels alumnes de grau professional del Conservatori de Música Isaac Albéniz de Girona, l’única de les 10 activitats programades que es va fer al migdia. Malauradament el mal temps va ser present des de bon matí, així que l’actuació va haver de traslladar-se a unes petites escales situades dins el claustre, ja que el pati de la Diputació és descobert i va ser impossible actuar dalt de l’escenari preparat per a l’ocasió.\nTot i tenir dubtes sobre quines peces tocaria finalment l’ensemble, el professor de guitarra, i director d’aquesta actuació Roger Tapias, va saber organitzar bastant bé el trasllat al nou “escenari” perquè els alumnes —acompanyats d’ex-alumnes i professors del conservatori— poguessin tocar tot allò que havien assajat per a l’ocasió. Peces de Ferran Sor, José Ferre, Johann Kaspar Mertz i H. Villa-lobos, juntament amb la interpretació de la cançó Alfonsina y el mar, van completar la primera part del programa, on els alumnes van tocar en solitari. Peces conegudes amb un estil diferent, tranquil·les i tan agradables com la pluja.\nPer altra banda, interpretacions de peces de Jiri Jirmal, Joe Hisaishi, Mark Houghton o Gerardo Matos van dur-se a terme amb tot l’ensemble al complet, col·locat de manera estratègica a les escales de dins del claustre. Tot i que el temps no va acompanyar massa, sí que ho va fer el públic, el qual es va quedar dret durant l’hora que va durar l’ensemble.


Limnos | medi ambient\nYou are here: Home / Notícies / medi ambient\nFa unes setmanes la Unió Europea ha rellançat la seva “Estratègia europea per a la diversitat – 2030” (consulteu-la en aquest enllaç).\nAl mateix temps la UE manifesta una sèrie de fets destacables relacionats amb el medi ambient. El més important és que posa de manifest que la pandèmia de la Covid-19 ha evidenciat els vincles entre la salut humana i la dels ecosistemes i que el risc d’aparició i propagació de noves malalties infeccioses zoonòtiques (que tenen origen animal) augmenta a mesura que es destrueix la natura.\nDes d’un punt de vista econòmic, la UE reconeix que “més de la meitat del producte interior brut global de la UE (PIB), uns 40 bilions d’euros, depèn directament o indirectament de la natura” i que “els avantatges de la conservació de la biodiversitat per a l’economia són múltiples”.\nA més d’enunciar aquests fets la UE ha presentat, dins del marc d’aquesta “Estratègia europea per a la diversitat”, una sèrie de propostes interessants que s’haurien de portar a terme abans de l’any 2030. Entre elles destaquen:\n• Plantar 3.000 milions d’arbres (mitigació del canvi climàtic).\n• Posar sota protecció el 30% del sòl i els mars de la UE.\n• Restaurar ecosistemes degradats.\n• Restaurar 25.000 km o més de rius a un estat de lliure flux d’aigua.\n• Disminuir al 50 % la utilització de plaguicides.\n• Eliminar totalment la contaminació del sòl per compostos de nitrogen i fòsfor.\n• Aconseguir que un 25% del sòl agrícola sigui de producció ecològica.\n• Revertir el declivi dels insectes pol·linitzadors.\nLa UE resumeix el seu programa estratègic amb un preciós eslògan, que compartim: “Cuidem millor la natura perquè la natura ens pugui cuidar millor a nosaltres”. És interessant que la UE reconegui que la protecció dels ecosistemes és vital, tant per la salut de la població com per l’economia de tots els països, però… si aquest programa està basat en intencions reals i no és mera propaganda, per què hem d’esperar deu anys a què s’implementin totes aquestes mesures?, per què no començar a aplicar-ho immediatament i fer-ho en un termini molt més curt? D’altra banda, està clar que si aquests tipus de mesures són adoptades només als països de la UE i no a la resta de països del món, serviran de molt poc.\nPer tant és imprescindible que s’emprenguin accions que obliguin a la majoria de països del món a ser molt més respectuosos amb els seus propis ecosistemes i la seva biodiversitat. Això es pot aconseguir, per exemple, afavorint els tractats comercials amb els països més compromesos mediambientalment i, per contra, restringir-los amb els països que continuïn destruint el medi ambient. És segur que els nostres representants polítics d’Europa podran trobar també altres formes d’aconseguir que molts més països de fora la UE millorin significativament la seva relació amb la natura.\nL’acceptació per part de la UE de totes aquestes premisses i el compromís que sembla que comença a adquirir envers la natura ens plantegen un interessant canvi de paradigma: La protecció mediambiental ja no és una alternativa, sinó una obligació per part dels estats. Per part de les persones, com diu la periodista Patricia Simon, després de la pandèmia, ser ecologista ha deixat de ser una opció per esdevenir l’única possibilitat. La defensa del medi ambient ha de ser una cosa tan pròpia i assumida per la ciutadania com la defensa de la salut i de la pròpia democràcia.\nLimnos s’ha adherit a la campanya iniciada per a la Xarxa de Conservació de la Natura per reclamar l’aprovació urgent de l’Agència de la Natura de Catalunya


Contacte - Escola Pia Calella\nA l’Escola Pia de Calella, seguint les mesures de seguretat, fem visites individualitzades en horari lectiu durant tot el curs perquè volem que pugueu respirar el nostre dia a dia i conèixer el nostre projecte educatiu.\nReserveu la vostra visita o videoconferència per telèfon, enviant un correu a la Vanesa o omplint el formulari.\nLa Vanesa Abellán és la persona que acompanya les famílies durant el procés d’incorporació a l’escola. Us ajudarà a resoldre qualsevol mena de dubte que tingueu. No espereu a la jornada de portes obertes per visitar l’escola, ho podeu fer en qualsevol moment i amb més tranquilitat!\nEntrevista presencial o per videoconferència…\n93 769 0455\nRESPONSABLE DEL TRACTAMENT: Escola Pia de Calella, amb domicili al carrer Jovara nº 39, 08370, Calella (Barcelona).\nFINALITAT: Prestar els serveis que ens demaneu i per enviar-vos informació de les nostres activitats.\nEXERCICI DE DRETS: Pot exercir els drets d'accés, rectificació, supressió, oposició, limitació del tractament, portabilitat de les dades i no estar sotmès a decisions individuals automatitzades. Per exercir els anteriors drets, pot posar-se en contacte amb el delegat de Protecció de Dades dirigint-vos per escrit a proteccio.dades@escolapia.cat.\nEdifici Infantil i Primària\nTelèfon: + 34 93 769 04 55\nCorreu electrònic: calella@escolapia.cat\nMatí de 9 a 13h / Tarda de 15:00 a 17:00h\nExtraescolars de 17:00h a 18:30h\nAtenció al client de 8:30 a 13:15 i de 15:00h a 18:30h (Divendres fins 17:45h)\nPer a consultes o dubtes administratius : consultes.administracio@calella.epiaedu.cat\nEdifici Secundària i Batxillerat\nSecundària: Matí de 8:00h a 13:30h / Tarda de 15:00h a 17:00h (dimecres i divendres no hi ha classe)\nBatxillerat: 8:00h a 14:30h\nAtenció al client de 7:45h a 18:00h (Divendres fins 16:45h)


Batxillerat Artístic - Descobreix-lo!\nBatxillerat en Arts Escèniques:\nEl món és el teu escenari\nEl millor batxillerat d’arts escèniques, música i dansa, al centre de Barcelona\nAmb l’experiència del Tricicle i Dagoll Dagom, l’alumne tindrà accés al departament de càsting d’Eòlia, rebent així totes les convocatòries d’audicions en les que compleixi el perfil buscat\nSumem esforços amb Eòlia\nSumem esforços amb Eòlia_\nEl batxillerat d’arts escèniques que impartim vol ser una garantia d’èxit per als nostres alumnes. Granés i Eòlia sumem esforços amb l’objectiu d’aconseguir una millor i específica preparació d’aquells alumnes que desitgin encaminar el seu futur cap al món de les arts escèniques i potenciar les seves competències en comunicació i expressió.\nEl nostre mètode_\nLes assignatures són de 2 hores per sessió, permetent així aprofundir en el treball pràctic de la matèria. Els continguts de les matèries es relacionen entre sí, per oferir a l’alumne una formació completa i àmplia.\nClasses i Aula oberta_\nAl final de cada quadrimestre, els alumnes fan una classe oberta al públic per a poder posar en pràctica tots els coneixements adquirits.\nPreparació de les proves d’accés al Grau Superior\nEl segon gurs es guiarà al alumne per a poder superar les proves d’accés al Grau Superior d’Art Dramàtic d’Eòlia, tant a nivell de continguts teòrics com pràctics.\nAquesta assignatura neix amb la missió de descobrir a l’alumne les bases de a interpretació teatral. Descobrir què significa el joc teatral mitjançant dinàmiques de grup on descobrirem què vol dir treballar amb les emocions, treballar la confiança, treballar a partir de l’altre. Com es construeix un personatge, quines eines puc fer servir per connectar la nostra energia amb les nostres emocions. El curs es dividirà en dos parts diferenciades, un primer quadrimestre on es treballarà monòleg clàssic i escenes de teatre contemporani al segon quadrimestre, en els dos casos es presentarà el treball dels alumnes davant públic.\nQuina és la diferència entre veure i mirar? Saps llegir i captar tot el que composa una imatge fotogràfica? Un còmic? Una pel·lícula? Saps utilitzar totes les funcions d’una càmera? Aquí aprendràs a reconèixer i a analitzar els aspectes estètics, expressius i tècnics dels productes audiovisuals, per poder-los utilitzar a l’hora de realitzar projectes de diferent naturalesa i suport, com ara, fotografies, espots publicitaris, animacions, realitzacions multimèdia, etc.\nEn aquesta assignatura desenvoluparem la musicalitat a traves del cant en grup. Integrant la veu amb el cos i la nostra emoció trobarem els espais expressius que ens dona la música, entrenant l’oïda harmònica, el sentit del ritme i coneixent les nostres capacitats vocals.\nI podràs accedir a estudis superiors relacionats amb les Arts Escèniques, la Dansa i la Música, l’Art Dramàtic en totes i cada una de les seves vessants: formació d’actors, direcció d’escena, escriptura dramàtica, guió de televisió…\nTambé tindràs l’opció de contemplar altres camins com el de la comunicació, la publicitat, la pedagogia o el món multimèdia.\nComptem amb un equip de professors que són, alhora professionals en actiu.\nEòlia és l’únic centre privat a Catalunya que està autoritzat a impartir estudis superiors d’Art Dramàtic. Porta d’accés als Estudis Superiors d’Art Dramàtic, amb titulació oficial o reconeguda.\nConnectem l’alumnat amb el món professional.\nOferim una metodologia d’estudi que ha ajudat a milers d’estudiants a superar el batxillerat amb èxit: 8 avaluacions, tutories i atenció personalitzada


Quatre dies de Festa Major amb un bon nombre d’activitats | Ràdio la Llagosta\nLa primera activitat d’avui serà l’elecció de la Pubilleta i de l’Hereu a les cinc de la tarda al carrer de l’Estació. Aquesta tarda també es viurà el naixement de la gegantona de la nostra localitat, la Mariona. A partir d’un quart de vuit, la Colla Gegantera farà la seva presentació des del balcó de l’Ajuntament. Després de la Cercavila de Festa Major, arribarà el pregó, que aquest any protagonitzaran els Sangrinaris amb motiu del seu 25è aniversari. Altres activitats destacades del dia seran el Corretasques del grup la Feria i la Rotonda de la Murga.\nAquest any, també se celebraran activitats al Parc Popular. Aquesta nit, actuaran els grups locals Visto, Apitxoator Rock, Sin retorno i The Happy Funeral. Demà dissabte, acabarà en aquest espai la Disco mòbil–mòbil dels Sangrinaris i començarà Retro Party 90’s, el tribut al millor so dels 90 de l’Associació de Djs. Diumenge al migdia, hi haurà un vermut musical amb Blue Birds.\nLa entrada Quatre dies de Festa Major amb un bon nombre d’activitats aparece primero en 08centvint.cat.\nArticle anteriorDemà dissabte, se celebraran actes esportius de la Festa Major\nProper articleLa Llagosta celebrarà la Diada amb la hissada de la senyera i l’Homenatge a Catalunya